Windows 2.0

Windows 2.0, butà in comerço inte el 1987, l'è sta el segondo tentadivo de Microsoft di butar fora on sistema operadivo dotà de multitasking e baxà so on intermuxo grafego anca so piataforma PC.
El jera conpatibile col software xvilupò par Windows 1.0, ma el dava na mejor jestion de le finestre che da chel momento le podeva esar mese una sora chel'altra. Par la prima olta so on sistema Microsoft ghe xe le icone, i menù e i box de dialogo. Njien meso drento el DDE (Dynamic Data Exchange) par far pì façile la comunicasion tra difarenti aplicadivi e el stàndar SAA (System Application Architecture) par far pì omoxenee le difarenti aplicasion. 
Le prestasion le xe stae mejorae co na pì atenta jestion de la memoria che consentia de doparar parte de memoria estendua pur restando in modalità reale, le aplicasion de DOS le podeva ndar oltre i 640 Kilobyte de memoria, e xe sta in pì xontà el suporto a la speçifega LIM EMS 4.0 (Lotus Intel-Microsoft Expanded Memory Specification).

Insialmente l'è sta projeta par machine 8086 e 8088 ma co xe sta butai fora i proçesori 80286 e 80386 xe sta fato el Windows 2.1 (par 80286) e Windows/386 (par 80386) par funsionar anca in modalità 32 bit, ciamai inte el conpleso Windows 2.1x. L'insieme de Windows 2.0 e de ste do version che vegneva dopo, le xe stae ciamae anca col nome Windows 2.x.

Categoria:Sistemi operadivi Microsoft